สองเดือนที่แล้วได้มีการรับประทานยาฆ่าเชื้อแบคทีเรียหรือเชื้อราที่ช่องคลอด เนื่องจากมีกลิ่นที่ช่องคลอด แต่ไม่มีอาการคัน ซึ่งโดยปกติ รอบเดือนจะมาประมาณ 27-33 วัน แต่เมื่อเดือนที่แล้ว ประจำเดือนมาช้าผิดปกติ เลทไปจนถึง 44 วัน และเดือนนี้ 33 วันแล้ว ยังไม่มา แต่อาการเจ็บหน้าอกและปวดท้องมาประมาณ 1 อาทิตย์ อยากทราบว่าที่ประจำเดือนมาผิดปกติ มีผลจากการกินยาฆ่าเชื้อแบคทีเรียหรือเชื่อราหรือไม่คะ
สวัสดีค่ะ การกินยาฆ่าเชื้อแบคทีเรียและเชื้อราแทบจะไม่มีผลใดๆต่อประจำเดือนโดยตรงค่ะ แนะนำให้ใช้ยาให้ครบตามที่แพทย์สั่งประจำเดือนที่มาช้ากว่า 35 วันจัดว่ามาช้า และอาจมีสาเหตุจาก-ตั้งครรภ์-มีความผิดปกติของการสร้างฮอร์โมนจากรังไข่ หรือมีถุงน้ำในรังไข่-โรคไทรอยด์-ความเครียด การทำงานหนัก พักผ่อนน้อย-มีพังผืดในมดลูกโดยการตั้งครรภ์เป็นสาเหตุที่พบได้บ่อยที่สุดและควรตัดออกไปก่อน หากซื้อที่ตรวจการตั้งครรภ์มาตรวจเองแล้วให้ผลลบแต่ประจำเดือนยังไม่มา แนะนำไปตรวจยืนยันที่รพ. แพทย์อาจตรวจฮอร์โมนของหญิงตั้งครรภ์ในเลือด ร่วมกับอัลตราซาวน์หน้าท้องดูร่วมด้วยค่ะ